**Sandnes Idrettsråd**

**Årsrapport 2021**

**og saksdokumenter til årsmøtet 2022**

### Årsmøte onsdag 27. april 2022 kl. 18:30.

**Sted: Hotell Residence, 5. etasje**

**Årsmøtedokumentene vil bli oppdatert etter at fristen for å fremme forslag er utløpt og kontrollkomiteens beretning er klar.**

**Innhold**

# Dagsorden side 2

Styrets forslag side 3

Idrettsrådets årsmelding side 5

Idrettsrådets oppgaver 2022 – arbeidsprogram side 12

Regnskap side 13

Kontrollkomiteens beretning side 16

Budsjett 2021-03-04 side 17

Valgkomiteens innstilling side 18

 **Dagsorden**

Årsmøte Sandnes Idrettsråd onsdag 27. april 2021 kl. 18:30

Åpning v/styreleder Paul Hetland

Hilsener

Sandnes kommune v/

Rogaland idrettskrets v/

Hvordan kan Sandnes bli en enda bedre idrettsby?
Innledning v/Tore Christiansen
Spørsmål og mulighet for debatt!

**Ordinære årsmøtesaker**

1. Godkjenne de fremmøtte representantene
2. Velge dirigent
3. Velge protokollfører
4. Velge to representanter til å underskrive protokollen
5. Godkjenne innkallingen
6. Godkjenne saklisten
7. Behandle årsrapporten
8. Behandle
	1. idrettsrådets regnskap
	2. styrets økonomiske beretning
	3. kontrollutvalgets beretning
9. Behandle forslag til arbeidsprogram.
10. Fastsette tildelingskriterier for Lokale aktivitetsmidler (LAM)
11. Behandle Innkomne saker som fremgår av godkjent sakliste
12. Budsjett 2022
13. Valg
14. Styre med leder, nestleder, 5 styremedlemmer og 2 varamedlemmer
15. Kontrollutvalg med leder, 1 medlem og 1 varamedlem
16. Representanter til idrettskretstinget, eller gi styret fullmakt til å oppnevne representantene
17. Valgkomité med leder, 2 medlemmer og 1 varamedlem

# Styrets forslag til vedtak:

1. Godkjenne de fremmøtte representantene

Styrets forslag:

De frammøtte representantene godkjennes. XX representanter med stemmerett til stede fra yy lag.

1. Velge dirigent. Styrets forslag: Kåre Strand
2. Velge protokollfører: Styrets forslag: Siv Janne Aarrestad
3. Velge to representanter til å underskrive protokollen.
Styrets forslag:
4. Godkjenne innkallingen.
Styrets forslag: Innkallingen godkjennes.
5. Godkjenne sakslisten

Styrets forslag: Saklista godkjennes.

1. Behandle årsrapporten

Styrets forslag: Årsrapporten for Sandnes Idrettsråd 2021 ble godkjent.

1. Behandle regnskapet, styrets økonomiske rapport og rapport fra kontrollkomiteen

Styrets forslag: Årsregnskap og balanse for Sandnes Idrettsråd 2020 med styrets økonomiske rapport og kontrollkomiteens beretning ble godkjent.

1. Behandle forslag til arbeidsprogram

Styrets forslag: Arbeidsprogram for 2022 ble godkjent.

1. Fastsette tildelingskriterier for Lokale aktivitetsmidler (LAM)
Styrets forslag:

*Fordeling av LAM-midler i Sandnes 2022 skal skje i samsvar med KUDs retningslinjer og NIFs krav. Tilskudd skal kun gis til lag som driver idrettslig virksomhet for barn og/eller ungdom i aldersgruppene 6-12 år og 13-19 år og har idrett eller fysisk aktivitet som sitt primære formål.*

*Inntil 10% av samlet tilskudd kan fordeles etter særlig vurdering. Disse midlene fordeles slik:*

*-Klubber som møter på årsmøtet i Idrettsrådet tildeles kr. 3000,-
-Fleridrettslag tildeles kr. 10 000 pr gruppe ut over en. Det forutsettes at gruppene har egne styrer og egne avdelingsregnskap.*

*- Idrettsrådet kan ut fra søknader tildele midler til spesielle tiltak i lagene. Når idrettsrådet vurderer innkomne søknader, skal revitalisering av grupper og nye aktivitetstilbud/tiltak for å nå nye målgrupper prioriteres.*

*Medlemstall legges til grunn for fordelingen de resterende midlene. Vi legger til grunn rapportert medlemstall pr. 31.12.2020. 40 % av restmidlene fordeles etter medlemstall i aldersgruppen 6 – 12 år, mens 60 % av tilskuddet fordeles etter medlemstall i alderen 13 – 19 år. Minimumstilskudd er kr. 1000,-.*

Styrets forslag: Fordelingskriterier for LAM-midler 2022 ble godkjent.

1. Behandle Innkomne saker som fremgår av godkjent sakliste
2. Budsjett 2022

Styrets forslag: Det utsendte forslaget til budsjett for 2022 ble godkjent.

1. Velge tillitsmenn i henhold til lov for Sandnes Idrettsrådidrettsråd:

Se valgkomiteens innstilling på **side 17**

**Styret** foreslår som valgkomite for årsmøtet 2022:

Leder: Hans Kristian Jakobsen, Sandnes Turn

Medlem: Tonje Soltvedt, Ganddal IL

Medlem: Bjarte Slettebø, Lura IL

Varamedlem: Kristin Auestad, Austrått IL

# Idrettsrådets Årsmelding

## Styrets sammensetning

## Årsmøte i Sandnes Idrettsråd 27. mai 2021 valgte følgende styre:

Leder: Paul Hetland Sandnes turnforening

Nestleder: Siv Janne Aarrestad Sandnes Volleyball

Styremedlemmer: Pål Thornes Sandnes Ulf

Hilde Thorsen Moss Sandnes Håndball

Karianne Stoltenberg Sandnes Innebandy

 Mathias Stene Sandnes BMX

Sivert Bratten Lura IL

1. varamedlem: Sølvi Rabben, Sandnes IL

2. varamedlem: Kjetil Sigurdson, Ganddal IL

Kåre Strand har fungert som daglig leder på timebasis gjennom hele året.

**Valgkomite til årsmøtet 2022**:

Leder: Hans Kristian Jakobsen, Sandnes turn

Medlem: Tonje Soltvedt, Ganddal IL

Medlem: Bjarte Slettebø Lura IL

Varamedlem: Kristin Auestad, Austrått IL

**Årsmøte 2021**

Årsmøtet 2021 ble gjennomført som fysisk møte 27. mai 2021 på Gamlaverket med strenge smittevern-tiltak og påmelding. Dagsorden for møtet ble begrenset til kun årsmøtesakene.

**Arbeidet i styret i perioden**

Idretten har også i 2021 vært sterkt preget av pandemi-situasjonen. Siden 12. mars 2020 har smittesituasjonen preget samfunnet. For idrettens del har det vært til dels nedstengning, begrensninger på gruppestørrelse under trening, ulike regler for ulike aldersgrupper og inne/ute-aktiviteter samt begrensninger i mulighetene for å gjennomføre kamper og stevner.

Idrettsrådets muligheter til direkte kontakt med idrettslagene har blitt påvirket av pandemien, men styret har gjennomført sine møter og aktiviteter så langt det har vært mulig inennfor de rammene myndighetene har trukket opp.

Ordningen med arbeidsutvalg for styret er videreført i 2021.

Styret har avholdt tilnærmet månedlige styremøter. Det er til sammen avholdt 10 styremøter – 9 med fysisk frammøte og 1 på teams. Referatene fra styremøtene finner dere her:

<https://www.xn--idrettsrd-d3a.no/rogalandIK/Sandnes/motereferater/>

Møtene har vært gjennomført rundt om i ulike idrettslokaler, samt at noen er avholdt på Sandnes rådhus.

Det er dessuten avholdt arbeidsmøter, samt at e-post i noen sammenhenger brukes i forbindelse med forberedelser, uttalelser og kommentarer i ulike saker.

**Samarbeid med Sandnes kommune**

*Fra årsplanen:*

#### *Samarbeid med Sandnes kommune*

* *sette oss inn i kommunens prosesser for å kunne påvirke til rett tidspunkt*
* *prioritere på vegne av klubber i kommunen*
* *aktive i arealplanlegging*

Ved årsskiftet 2021/2022 er det registrert 67 idrettslag i Sandnes med ca. 20 000 medlemmer. Styret har hatt hovedfokus på situasjonen for idretten og idrettslagene i Sandnes, samt å bygge et godt samarbeidsklima med kommunen.

Styrets leder og nestleder har hatt hovedansvaret for politisk kontakt. Smittesituasjonen har gjort at det har vært få fysiske møter, men vi opplever at det er tillit og rimelig god kontakt.

Idrettsrådet har jevnlig kontakt med kommunens idrettsadministrasjon. Dette samarbeidet fungerer godt og det er god kommunikasjon og dialog. Styret setter stor pris på at kommunens Fagleder idrett, Odd Willy Støve, deltar på idrettsrådets styremøter,

De kommunale tilskuddene har hatt en positiv utvikling de siste årene. Det viktigste enkeltvedtaket i 2021 var kommunestyrets vedtak i sak 76/21 (møte 21. juni) der det ble vedtatt en omlegging av tildelingen av tilskudd til nyanlegg. De kommunale tilskuddene skal framover betales nå ut fra spillemiddelfondet samtidig med at kommunen forskotterer spillemidlene.

Kommunestyret vedtok også at den årlige potten for tilskudd til idrettsformål skulle opprettholdes på samme nivå som før. Denne potten har tidligere også finansiert tilskudd til nyanlegg. Dette gir en betydelig økning av at tilskuddene idrettsformål framover.

**Kommunens handlings- og økonomiplan 2022 – 25**

Kommunestyret vedtok handlings- og økonomiplanen i desember, og her er med flere viktige punkter for idretten.

* Arbeidet med revisjon av Aktive Sandnes starter opp i 2022
* Arbeid med reguleringsplan for stadionområdet startes opp
* Det er satt av 10 mill. kr til grunnerverv idrettsformål
* Tilskudd til idrettsformål økes med kr. 100 000
* Årlig bevilgning til utskiftning av kunstgress
* Årlig bevilgning til oppgradering av lysanlegg på fotballbaner
* Rehabilitering av Giskehallen 1 er inne i handlingsplanen, men først i 2025
* Det er satt av 63,5 mill. kr til planlegging og bygging av ishall - eventuelt kombinert med dobbel idrettshall/svømmehall.

Dette siste punktet medførte en del oppslag i media med utgangspunkt i at Idrettsrådets årsmøte 2021 prioriterte en storhall med publikumsfasiliteter som det neste bydekkende idrettsanlegget. Styret i idrettsrådet argumenterte for denne prioriteringen i sine henvendelser til kommunen i budsjett-prosessen. Kommunestyret fulgte ikke idrettsrådet anbefaling på dette punktet.

**Anleggsutvikling**

*Fra årsplanen:*

*Utvikling og bruk av idrettsanlegg*

* *Arbeide for at arbeidet med revisjon av ”Aktive Sandnes” kommer i gang, sånn at prioriteringslistene for nye anlegg oppdateres.*
* *Målrettet arbeid sammen med idrettslagene for å få realisert anlegg på prioritert anleggsliste.*
	1. *For anlegg i bydelene legges prioriteringen i Aktive Sandnes til grunn*
	2. *For bydekkende anlegg prioriteres storhall med publikumsfasiliteter*
	3. *For interkommunale anlegg prioriteres 50 meters svømmeanlegg*
* *Arbeide for avsetting av tilstrekkelig areal til idrettsformål i kommuneplanen for Sandnes*
* *Arbeide for at kommunale idrettsanlegg i størst mulig grad også er tilgjengelige i helger og skoleferier*
* *Arbeide for økte driftstilskudd til lagene og økte drifts-/investeringstilskudd til egne anlegg*
* *Arbeide for at det avsettes midler også til mindre idrettsprosjekter/nærmiljøanlegg, slik at anlegg bygges jevnlig ved siden av de store investeringene i idrettsanlegg*
* *Sikre at skolenes uteområder ivaretar mulighet for idrett ved rehabilitering/nybygging*
* *Arbeide for at idretten er representert i styrings-/prosjektgrupper knyttet til anleggsutbygging*

Idrettsrådet har i 2021 hatt fokus på at det er avsatt for lite areal til idrettsformål i kommunen. Som konkret eksempel kan nevnes at Sandnes tennisklubb har hatt gjentatt kontakt med Idrettsrådet og idrettsadministrasjonen i kommunen for å finne plass til et framtidig tennisanlegg – uten at vi så langt har fått på plass en god løsning.

Idrettsrådet fokuserte på denne mangelen på arealer i innspill til handlings- og økonomiplanen, og fikk gjennomslag på 3 punkter:

* Revisjon av Aktive Sandnes for å få tydeligere fram behovet for mer idrettsareal
* Regulering av stadionområdet for å sikre plass til mer idrettsaktivitet i området
* Midler til erverv av areal til idrettsformål

I tillegg har idrettsrådet som inn spill til kommuneplan-revisjonen fremmet følgende behov:

* Det er behov for 70 – 100 da nytt areal til idrettsformål i planperioden fram til 2032
* I tillegg må erstatningsareal for rideanlegget på Foss Eikeland løses utenom denne kvoten

**Samarbeid med Rogaland idrettskrets og andre idrettsråd**

*Fra årsplanen:*

*Samarbeid med Idrettskretsen og andre idrettsråd*

* *delta i idrettskretsens fellestiltak så langt det er mulig*
* *samarbeide med andre idrettsråd om felles utfordringer. Her vil sone-samarbeidet på Nord-Jæren være sentralt*

Idrettsrådet var representert med 4 representanter på Idrettsrådskonferanse høsten 2021. Hovedtema der var oppdatering etter NIF-tinget, spillemiddelordningen, anlegg og gjenåpningskampanje. Idrettsrådet hadde også 2 representanter på anleggs-seminar i Eigersund der vi bl.a. fikk dra på befaring til det nye motorsportanlegget i Sokndal.

Idrettskretsen startet høsten 2020 opp med teamsmøter for idrettsråd og særkretser først og fremst for informasjonsutveksling om Korona-situasjonen. Disse møtene har pågått i hele 2021, og tar opp tidsaktuelle tema. Sandnes idrettsråd har deltatt aktivt på disse møtene.

Idrettsrådet har deltatt på flere sonemøter for Nord-Jæren (Idrettsrådene i Sola, Randaberg, Stavanger og Sandnes). Sone Nord-Jæren hadde også et arbeidsseminar i november 2021 der hovedtema var erfaringsutveksling rundt bruk av folkehallene, Idrettskretsens strategiske anleggsplan og «Hvordan legge grunnlaget for en ny runde med utbygging av Folkehaller». Dette er et langsiktig arbeid.

**Folkepulsen:**Folkepulsen er et samarbeidsprosjekt mellom Idrettsrådet, Sandnes kommune og Rogaland Idrettskrets. Folkepulsen skal arbeide for å styrke folkehelsen i kommunen gjennom økt fysisk aktivitet i regi av idrettslagene. Arbeidet har 3 målgrupper: Innvandrere, funksjonshemmede og inaktive voksne. Noe av tilskuddsmidlene tildeles fra Idrettsforbundet gjennom ordningen «Inkludering i idrettslag», mens resten bevilges fra Sandnes kommune.

I 2021 har vi fått tildelt kr. 380 000 fra potten «inkludering i idrettslag» og kr. 250 000 fra Sandnes kommune..

Styringsgruppa for Folkepulsen Sandnes har i 2020 behandlet 16 søknader fra 11 idrettslag i kommunen, og delt ut Folkepuls-midler til 16 prosjekter:

**Klubber/tildelte prosjekt**

|  |  |  |  |
| --- | --- | --- | --- |
| Klubb | Målgruppe | Hva | Sum |
| Sandnes IL | Para-utøvere | Ukentlig treningstilbud  | 25 000\* |
| Austrått IL | Ungdom med lav betalingsevne | Ferietilbud | 9 000 |
| Ganddal IL | Personer med utviklingshemming | Ukentlig treningstilbud | 30 000 |
| Lura IL | Barn med funksjonshemming | Ukentlig tilbud | 22 000 |
| Lura IL | Jenter med innvandrer-bakgrunn | Venninne-bandy ukentlig | 20 000 |
| Lura IL | Innvandrerbakgrunn/svak foreldreøkonomi | SMIL-prosjekt | 170 000 |
| Sandnes bowlingklubb | Voksne med psyk. Lidelser/rus | Ukentlig trening | 20 000 |
| Hommersåk IBK | Lav betalingsevne | Ferietilbud | 30 000 |
| Hommersåk IBK | Inaktive | Åpen hall | 10 000 |
| Sandnes svømmeklubb | Para-svømming | Ukentlig trening | 30 000 |
| Sandve IL | Jentedag – fokus innvandrer-bakgrunn | Rekrutteringsdag | 21 000 |
| Ganddal IL | Jentedag – fokus innvandrer-bakgrunn | Rekrutteringsdag | 21 000 |
| Austrått IL | Jentedag – fokus innvandrer-bakgrunn | Rekrutteringsdag | 21 000 |
| Lura karateklubb | Personer med psyk. lidelser | Ukentlig trening – 2 grupper | 100 000 |
| Austrått IL | Unge 6 – 13 år | Treningstilbud høstferien | 30 000 |
| Austrått IL | Barn fra familier med lav betalingsevne | Støtte til inkludering | 20 000 |

**\*Dette tilbudet kom ikke i gang, og tilskuddet er ikke utbetalt/trukket tilbake.**

**Lokale AktivitetsMidler (LAM)**

LAM-midlene tildeles innenfor rammer trukket opp av kulturdepartementet og idrettsforbundet. Målene for tilskuddsordningen er å bidra til aktivitet og deltakelse i medlemsbaserte foreninger som driver idrett og fysisk aktivitet for barn og ungdom i aldersgruppen 6 – 19 år. Det er lagenes primæraktiviteter som skal støttes.

Årsmøtet i 27. mai 2021 bestemte at midlene i Sandnes skulle fordeles slik:

«Fordeling av LAM-midler i Sandnes skal skje i samsvar med KUDs retningslinjer og NIFs krav. Tilskudd skal kun gis til lag som har idrett eller fysisk aktivitet som sitt primære formål, og driver idrettslig virksomhet for barn og/eller ungdom. Alle idrettslag med medlemmer i aldersgruppene 6-12 år og 13-19 år tildeles midler. Medlemstall legges til grunn for fordelingen. For fleridrettslag benyttes sum av medlemskap i undergruppene som utgangspunkt for beregning av hodetilskudd. Vi legger til grunn rapporterte medlemstall pr. 31.12.2020. Fordelingen mellom ungdom/barn er 2/3 og 1/3. Minimums tilskudd er kr. 1000,-.

Opptil 15% av samlet tilskudd settes av til spesielle tiltak i lagene, og fordeles særskilt. Disse midlene fordeles slik:

-Klubber som møter på årsmøtet i Idrettsrådet tildeles kr. 3000,-

-Resten kan fordeles etter søknad. Midlene skal brukes til aktivitet og ikke til utstyr.

Når idrettsrådet vurderer innkomne søknader, skal revitalisering av grupper og nye aktivitetstilbud/tiltak for å nå nye målgrupper prioriteres.

Styret får fullmakt til å gjøre mindre justeringer i de lokale tildelingskriteriene for å bringe disse i samsvar med nasjonale krav og retningslinjer.»

Sandnes Idrettsråd fordelte i 2021 **kr.7 185 274,-** som ordinære LAM-midler til 63 idrettslag i Sandnes. 4 idrettslag er ikke registrert med medlemmer i aldersgruppen 6 – 19 år, og fikk derfor ikke tildelt midler.

I forkant av denne fordelingen ble det lyst ut en søknadsordning basert på årsmøtets vedtak, og 9 lag ble tildelt til sammen kr. 260 000 basert på søknad.

Som en ekstra stimuleringsordning på grunn av korona-situasjonen ble det fordelt en ekstrarunde med LAM-midler mot slutten av året. Her fikk Sandnes tildelt **kr. 855 006,-** som ble fordelt til de samme klubbene utlukkende basert på medlemstall.

**Tildeling av treningstider**

Tildeling av treningstider i de kommunale idrettshallene er en krevende oppgave fordi klubbene ønsker langt flere treningstimer enn det som er tilgjengelig. Årsmøtet i 2021 vedtok en mindre justering av tildelingskriteriene. Vår oppfatning er at dette ikke ar medført større overgangsproblemer.

Ved fordeling av treningstid for 2021/22 ble det tildelt tid i ny hall på Kleivane, noe tid i Forus sportssenter og noen timer til basketball i Sola arena. Dette har gjort hall-situasjonen noe bedre enn tidligere år, men det er langt igjen.

For utendørsanlegg har fordelingen blitt administrert av idrettsadministrasjonen, men idrettsrådet har hatt mulighet til å medvirke.

For tildeling av treningstider i Sandneshallen gjelder følgende rutiner:

1. Alle idrettslag sender søknadsskjema om treningstid til Sandneshallen innen fristen 1. mai.
2. Sandnes Idrettsråd og leder Sandneshallen går gjennom alle søknadene og blir enige om tildeling ihht. til felles kriterier.
3. Leder Sandneshallen sender melding til klubbene om aktuell tildeling.
4. Sandnes Idrettsråd og leder Sandneshallen har så et fellesmøte med klubbene som har søkt treningstid og går gjennom tildelingen
5. Etter møtet gjennomføres en ny gjennomgang av innspill fra lagene og ser på muligheter for å imøtekomme ønskede endringer.

## Samarbeid med lageneDen primære kontakten med lagene i Sandnes har vært gjennom. Idrettsrådet har ikke hatt særlig kapasitet til oppsøkende virksomhet. Noen lag har fått besøk knyttet til Folkepuls-prosjektet, og idrettsrådet har hatt styremøter på ulike anlegg.

**Reklame på kommunale idrettsanlegg**

Det er utarbeidet med utkast til avtale om reklame på kommunale anlegg. Dette er en nyttig og nødvendig formalisering av avtale mellom de idrettslag som har reklame på kommunal eiendom, SIR og Sandnes kommune. Mer om disse avtalene finner dere på Idrettsrådets hjemmesider: <https://www.xn--idrettsrd-d3a.no/rogalandIK/Sandnes/reklameavtaler/>

**Informasjonsarbeidet**

*Fra årsplanen:*

* *videreutvikle hjemmeside og facebook-side*
* *møtereferat og møteplan på internett*
* *e-post adresser slik at klubber kan enkelt kommunisere med rådet*

Informasjonsarbeidet har hatt fokus i løpet av året. Idrettsrådet har valgt å bruke 3 kanaler for informasjon til idrettslagene:

* en oppdatert hjemmeside
* konto på Facebook og
* e-post direkte til klubbene med aktuell informasjon.

Vi har hatt noen utfordringer med tilgangen til oppdatering av hjemmesiden i 2021, men dette er på plass nå.

## Representasjon 2021

|  |  |
| --- | --- |
| **Arrangement/aktivitet** | **Navn** |
| Tildeling treningstider i kommunale haller og Sandneshallen | Siv Janne Aarrestad, Hilde Thorsen Moss og Karianne Stoltenberg |
| Politisk kontakt med Sandnes kommune/kontakt i saker om tilskudd | Paul Hetland og Kåre Strand |
| Fordeling LAM-midler | Kåre Strand (Behandles i samlet styre) |
| Folkepulsen | Siv Janne Aarrestad, Kjetil Sigurdsen og Kåre Strand (Samt Lene Byberg fra Idrettskretsen og Jørn Vølstad fra Idrettsadministrasjonen) |
| Reklame på idrettsanlegg | Pål Thornes og Sivert Bratten |
| 17. mai komiteen | Paul Hetland |
| Idrettsrådskonferansen 2021 | Siv Janne Aarrestad, Sivert Bratten, Sølvi Rabben og Kåre Strand |
| Anleggskonferanse Rogaland | Paul Hetland og Kåre Strand |
| Konferanse - daglige ledere i IR | Kåre Strand |

#

# Arbeidsprogram for Sandnes Idrettsråd 2022

Idrettsrådets oppgaver er samlet tilrettelegging for idrettslagene i kommunen. Sandnes idrettsråd vil arbeide for mest mulig idrett for pengene. I dette arbeidet vil vi legge vekt på å fremme bredde og variasjon.

## Arbeidsmål

#### Organisasjon

* bedre struktur for samarbeid og oppfølging av idrettslagene
* etterstrebe riktig kunnskap i styret (opplæring)
* være et godt bindeledd mellom kommune - idrettsråd - idrettslag.

Utvikling og bruk av idrettsanlegg

* Delta aktivt i arbeidet med revisjon av Aktive Sandnes.
* Delta aktivt i arbeidet med reguleringsplan for stadion-området.
* Målrettet arbeid sammen med idrettslagene for å få realisert anlegg på prioritert anleggsliste.
	1. For anlegg i bydelene legges prioriteringen i Aktive Sandnes til grunn
	2. For bydekkende anlegg prioriteres arrangementsarena med publikumsfasiliteter
	3. For interkommunale anlegg prioriteres 50 meters svømmeanlegg
* Arbeide for avsetting av tilstrekkelig areal til idrettsformål i kommuneplanen for Sandnes
* Arbeide for at kommunale idrettsanlegg i størst mulig grad også er tilgjengelige i helgene og i skoleferiene
* Arbeide for økte driftstilskudd til lagene og økte drifts-/investeringstilskudd til egne anlegg
* Arbeide for at idretten er representert i styrings-/prosjektgrupper knyttet til anleggsutbygging

#### Informasjon

* videreutvikle hjemmeside og facebook-side
* møtereferat publiseres på Idrettsrådets hjemmeside
* lenke til klubbenes hjemmesider publiseres på Idrettsrådets hjemmeside.
* e-post adresse til idrettsrådet og styremedlemmene gjøres tilgjengelig

#### Samarbeid med Sandnes kommune

* sette oss inn i kommunens prosesser for å kunne påvirke til rett tidspunkt
* prioritere på vegne av klubber i kommunen
* aktive i arealplanlegging

Samarbeid med Idrettskretsen og andre idrettsråd

* delta i idrettskretsens fellestiltak så langt det er mulig
* samarbeide med andre idrettsråd om felles utfordringer. Her vil sone-samarbeidet på Nord-Jæren være sentralt

**Sandnes idrettsråd – regnskap 2021**

**Resultatregnskap perioden 01.01 2021 – 31.12 2021**

|  |  |  |  |
| --- | --- | --- | --- |
| **Driftsinntekter** | R - 2021 | B - 2021 | R - 2020 |
| Tilskudd Sandnes kommune, styrets drift |  85 000  | 85 000 |  85 000  |
| Tilskudd Sandnes kommune, daglig leder |  400 000  | 400 000 |  400 000  |
| Tilskudd Sandnes kommune, folkepulsen |  250 000  | 250 000 |  250 000  |
| Tilskudd NIF - folkepuls | 380 000  | 380 000 |  400 000  |
| Tilskudd Rogaland IK | 20 997 | 10 000 |  11 567  |
| Andre tilskudd (Note 1) | 33 787 |  |  |
| Refusjon fra andre idrettsråd | 18 368 |  |  |
| Administrasjon folkepulsen 21 | 63 000 | 38 000 |  117 500  |
| MVA-kompensasjon | 110 413 | 50 000 |  22 665  |
| **Sum** | **1 361 565** | **1 213 000** | **1 286 732**  |
|  |  |  |  |
| **Driftsutgifter** |  |  |  |
| Styre- og møteutgifter (note 2) | 68 564 |  70 000 |  65 895  |
| Kurs og kompetanse | 53183 | 50 000 |  36 229  |
| Administrasjonsutgifter (note 3) | 385 430 | 380 000 |  297 768  |
| Tilbake til idretten – kampanje | 75 750 |  |  |
| Folkepulsen (note 4) | 587 750 | 700 000 |  989 250  |
| **Sum** | **1 170 678** | **1 200 000** | **1 389 141** |
|  |  |  |  |
| **Finansposter** |  |  |  |
| Finansinntekter | 6279 | 5 000 |  6 902  |
| Finansutgifter | 332 | 1000 | 394 |
| **Sum finansposter** | **5 947** | **5000** | **6 508** |
|  |  |  |  |
|  |  |  |  |
| **Årsresultat** | **196 834** | **13 000** | **- 95 901** |

**Balanse 31.12.2020**

|  |  |  |
| --- | --- | --- |
| Omløpsmidler | 2021 | 2020 |
| Bankinnskudd  |  1 896 500  |  1 635 811  |
|  **Sum Omløpsmidler**  | **1 896 500**  |  **1 635 811**  |
|  |  |  |
|  |  |  |
|  **Gjeld/egenkapital**  |  |  |
|  Egenkapital  |  1 254 546  | 1 085 961 |
|  Folkepulsen tildelt (note 5) |  298 500  | 269 250 |
|  Folkepulsen til fordeling  |  279 500  | 266 500 |
|  Påløpte kostnader (note 6) | 63 954 | 14 100 |
| **Sum gjeld/egenkapital** | **1 896 500** | **1 635 811** |

**Note 1**

Andre tilskudd

Tilskudd «Tilbake til idretten» fra Sandnes kommune kr. 30 000

Stimuleringstilskudd NIF kr. 3 787

Sum kr. 33 787

**Note 2**

 I styre- og møteutgifter inngår kr. 35 000 i godtgjørelse til styret. Godtgjørelsen er (årsmøtevedtak 2019):

Leder kr. 10 000

Nestleder kr. 7 500

Styremedlemmer kr. 2 500

**Note 3**

Administrasjonsutgifter:

Lønn daglig leder kr. 379 500 (inkl. mva)

Andre administrasjonskostnader kr. 5 930

Sum kr. 385 430

**Note 4**

I balansen 31.12.20 kr. 535 750,-

Mottatt tilskudd i 2021 kr. 630 000,-

**Sum disponibelt kr. 1 165 750,-**

Utbetalt til lagene 2021 kr. 524 750,-

Administrasjon kr. 63 000,-

I balansen 31.12.21 – skal utbetales kr. 578 000,-

**Sum kr. 1 165 750,-**

**Note 5 – tilskudd innvilget**

|  |  |
| --- | --- |
| **Folkepulsen - til utbetaling 2022** |  |
|  Lura IL | 195 500  |
|  Hommersåk IBK  | 10 000  |
|  Ganddal IL  |  7 500  |
|  Lura karateklubb  |  25 000  |
|  Sandnes bowling  |  5 000  |
|  Austrått IL | 12 500 |
| Sandnes Ulf Sandnes svømmeklubb |  13 00030 000  |
| Sum | 298 500 |

**Note 6 – Påløpte kostnader**

Lønn daglig leder nov – des kr. 63 891,-

Bankgebyr des. 21 kr. 63,-

**Sum kr. 63 954,-**

**Styrets økonomiske beretning**

Regnskapet for 2021 viser at Sandnes Idrettsråd har et driftsoverskudd på kr xxxxx

og en egenkapital på kr. XXXXX. Etter styrets oppfatning gir årsberetningen og årsregnskapet en rett oversikt over utviklingen og resultatet i organisasjonen.

Den økonomiske situasjonen i Idrettsrådet er tilfredsstillende, og styret er av den oppfatning at det er grunnlag for fortsatt drift.

Idrettsrådet har ingen ansatte. Ut over noe reisevirksomhet har ikke Sandnes idrettsråd virksomhet som direkte påvirker det ytre miljøet.

Sandnes, 23. februar 2022

Paul Hetland Siv Janne Aarrestad Pål Thornes

Leder

Hilde Moss Thorsen Sivert Bratten Mathias Stene

Karianne Stoltenberg

 Kåre Strand

 Daglig leder

Kontrollutvalgets beretning for 2020

I henhold til NIFs lov § 2-12 avgir herved Kontrollutvalget i Sandnes Idrettsråd sin beretning.

*Sandnes,*

Øyvind Røberg Odd B. Thoresen

**Forslag til budsjett for Sandnes idrettsråd 2022**

|  |  |  |
| --- | --- | --- |
| **Driftsinntekter** | B - 2022 | R - 2021 |
| Tilskudd Sandnes kommune, styrets drift |  85 000  |  85 000  |
| Tilskudd Sandnes kommune, daglig leder |  400 000  |  400 000  |
| Tilskudd Sandnes kommune, folkepulsen |  250 000  |  250 000  |
| Tilskudd NIF - folkepuls |  400 000  | 380 000  |
| Tilskudd Rogaland IK |  20 000  | 20 997 |
| Andre tilskudd  |  0  | 33 787 |
| Refusjon fra andre idrettsråd |   | 18 368 |
| Administrasjon folkepulsen 21 | 40 000  | 63 000 |
| MVA-kompensasjon | 100000 | 110 413 |
| **Sum driftsinntekter** | **1 295 000** | **1 361 565** |
|  |  |  |
|  |  |  |
| **Driftsutgifter** |  |  |
| Styre- og møteutgifter  | 80 000  | 68 564 |
| Kurs og kompetanse |  70 000  | 53183 |
| Administrasjonsutgifter  | 440 000  | 385 430 |
| Tilbake til idretten – kampanje |  | 75 750 |
| Folkepulsen  | 700 000  | 587 750 |
| **Sum** | **1 290 000** | **1 170 678** |
|  |  |  |
| **Finansposter** |  |  |
| Finansinntekter |  5 000  |  6 902  |
| Finansutgifter |  1 000 | 332 |
| **Sum finansposter** | **4 000** | 5947 |
|  |  |  |
|  |  |  |
|  |  |  |
| **Årsresultat** | **9 000** | **196 834** |

****VALGKOMITEENS INNSTILLING****

****TIL ÅRSMØTET I SANDNES IDRETTSRÅD 2021****

|  |  |  |  |  |  |
| --- | --- | --- | --- | --- | --- |
| Verv | Navn | Valg | Periode | Klubb | Fortsetter |
| Leder | Paul Hetland | Gjenvalg | 2022-2023 | Sandnes Turn | JA – 1 ÅR |
| Nestleder | Siv Janne Aarrestad | Gjenvalg | 2022-2023 | Sandnes Volleyball | JA – 1 ÅR |
| Styremedlem  | Pål Thornes | Gjenvalg | 2022-2024 | Sandnes Ulf | Ja |
| Styremedlem | Hilde Thorsen Moss | Gjenvalg | 2022-2024 | Sandnes Håndball | Ja |
| StyremedlemUngdoms rep | Sivert Bratten | Ikke på valg | 2021-2023 | Lura IL | 2 år |
| Styremedlem  | Karianne Stoltenberg | Ikke på valg | 2021-2023 | Sandnes Innebandy  |  2 år |
| *Styremedlem* | Mathias Stene | Ikke på valg | 2021-2023 | Sandnes BMX |  2 år |
| *1.Varamedlem* | Sølvi Rabben | Gjenvalg | 2022-2023 | Sandnes IL | 1 år |
| 2.Varamedlem | Kjetil Sigurdson | Gjenvalg | 2022-2023 | Ganddal IL | 1 år |
|  |  |  |  |  |  |
| Kontrollutvalg: |  |
| Leder | Øyvind Røberg | Ikke på valg | 2021-2023 | Sandnes IL | 2 år |
| Medlem | Odd Thorsen | Gjenvalg | 2022-2024 | Sandnes Ulf | 2 år |
| Varamedlem | Helge Eide | Gjenvalg | 2021-2022 | Sandnes Ulf | 1 år |

Representanter til idrettskretstinget:

**Valgkomiteen** foreslår:

Styret i Idrettsrådet gis fullmakt til å utpeke representanter til idrettskretstinget.

Styrehonorar:

**Valgkomiteen** foreslår at styrehonoraret forblir det samme som i 2021.

Hans Kristian Jakobsen/s Tonje Soltvedt/s Bjarte Slettebø/s